Document ID: 32006R1977

KOMISIJOS REGLAMENTAS (EB) Nr. 1977/2006
2006 m. gruodžio 21 d.
dėl Bulgarijos ir Rumunijos stojimo į Europos Sąjungą pritaikantis Reglamentą (EB) Nr. 1201/2006, nustatantį svorinius koeficientus, kurie turi būti naudojami apskaičiuojant 2006-2007 prekybos metų kiaulių skerdenų Bendrijos rinkos kainą
EUROPOS BENDRIJŲ KOMISIJA,
atsižvelgdama į Bulgarijos ir Rumunijos stojimo sutartį, ypač į jos 4 straipsnio 3 dalį,
atsižvelgdama į Bulgarijos ir Rumunijos stojimo aktą, ypač į jo 56 straipsnį,
kadangi:
(1)
Kiaulių skerdenų Bendrijos rinkoje kaina, nurodyta Reglamento (EEB) Nr. 2759/75 4 straipsnio 2 dalyje, turi būti nustatyta sulyginant kiekvienoje valstybėje narėje užregistruotas kainas taikant koeficientus, išreiškiančius santykinį kiekvienos valstybės narės kiaulių populiacijos dydį.
(2)
Atsižvelgiant į Bulgarijos ir Rumunijos stojimą į Europos Sąjungą, minėtus koeficientus būtina pritaikyti į juos įtraukiant naujųjų valstybių narių duomenis.
(3)
Todėl reikėtų atitinkamai iš dalies pakeisti Komisijos reglamentą (EB) Nr. 1201/2006 (1).
(4)
Šiame reglamente numatytos priemonės atitinka Kiaulienos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1201/2006 priedas pakeičiamas šio reglamento priedu.
2 straipsnis
Šis reglamentas įsigalioja Bulgarijos ir Rumunijos stojimo sutarties įsigaliojimo dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. gruodžio 21 d.

Labels: 2
17
6
18
15